Gizarte Ongizaterako Foru Erakundea

Gizarte Ongizaterako Foru Erakundea (GOFE) Arabako Foru Aldundiaren Gizarte Zerbitzuen Sailari atxikitako erakunde autonomoa da. GOFEren xedeak Arabako Lurralde Historikoko gizarte ongizateko gizarte zerbitzuei eta politikei lotutako jarduerak antolatzea, kudeatzea, ematea eta burutzea dira. Arreta sare publikoko gizarte zerbitzuen zuzeneko jardun guztia kudeatzen eta koordinatzen du. Horrez gainera,  ekimen pribatuaren esku-hartze sarearen zuzeneko kudeatzaile gisa dihardu hainbat bidetatik, hala nola: hitzarmenak, gizarte zerbitzuen sailarekin lotura duten zerbitzu eta jardueren kudeaketaren ituntzea eta kontratazioa.

Aurrekariak 
1984ko martxoaren 30ean, Arabako Batzar Nagusiak urte bereko urtarrilarean 3an Arabako Foru Aldundiaren akordioa berrestu zuten, non Fundación Asistencial y Sanitaria de Vitoria y Álava (FAVSA) delakoa desegin zen. Horrekin batera bi entitate desberdin sortu ziren, batetik Arabako Foru Aldundiaren Fundación Pública Instituto Foral de Bienestar Social y Salud de Alava eta, bestetik, Gasteizko Udalaren  Fundación Pública Instituto Municipal de Bienestar Social y Salud de Vitoria. Ekimen hori bi lege berriei moldatzea zuen helburu, maiatzaren 20ko 6/82 Gizarte Zerbitzuen legea eta maiatzaren 19ko 9/83 Osakidetzaren sorrerararen legea, hain zuzen ere.

Ondorioz, San Prudencio erresidentzia, Ntra. Sra. de la Paz haurrentzako erresidentzia eta ASORES eskaleentzako albergea, Gasteizko Udalaren eskumen izatera pasa ziren. Bestetik, foru aldundiaren esku geratu ziren Hospital General Santiago Apóstol, Sta. María de las Nieves eta Arana erresidentziak, Osasun Mentalaren zerbitzua, Drogomenpekotasunen zerbitzua eta Ezgaituen Zerbitzua. 1986an ere, Laudion, Instituto Municipal de Bienestar Social de Llodio sortu zen, foru aldundiaren esku egon zena 1989. urterarte, non udal saila izatera pasa zen.

Hurrengo urteetan beste aldaketa batzuk eman ziren, 1988an Gizarte Ongizaterako Foru Erakundea sortu arte. Bere aldetik, udal institutua udal saila izatera pasa zen 1991ean.

Historia 
Ekainaren 20ko 21/1988 Foru Arauaren bitartez sortu zen Gizarte Ongizaterako Foru Erakundea. Bertan adierazten denez, Diputatuen Kontseiluari dagokio Zuzendaritza Batzordeak egindako Zuzendariaren proposamena onartzea. Abenduaren 18ko 52/1992 Foru Araua eta otsailaren 21 eko 4/2000 Foru Arauaren arabera Diputatuen Kontseiluari dagokio ere konfiantzazko karguen izendapena, eta kargutik kentzea, ekintza hauek Arabako Lurralde Historikoaren Aldizkari Ofizialen (ALHAO) argitaratzen dira.

Zuzendarien zerrenda 
Gizarte Ongizaterako Foru Erakundearen egungo zuzendaria José Francisco Antón Idróquilis da, kargua Ahaldun Nagusiak izendatzen du.

Zuzendaritza organoak 
Bi zerbitzu mota desberdintzen dira, zerbitzu orokorrak eta zerbitzu bereziak:

Zerbitzu orokorrak 

 Ekonomia eta aurrekontu arloa: Tatiana Ortega Cachón
 Kontratazio eta araubide juridikoaren arloa: Arrate Cortijo Fernández
 Langileen arloa: Idoia Andino Ayala
 Antolaketa eta informatika arloa:  Miguel Ángel Monteserín Jiménez

Zerbitzu bereziak 
 Esku-hartze sozialeko arloa: María Carmen Díez Bermejo
 Adineko pertsonen arloa: Isabel Echevarría Santamaría
 Desgaitasuna duten pertsonen arloa: Begoña Rodríguez Marcos
 Adingabeen eta familiaren arloa: Tomás Pérez García

Erreferentziak

Ikus, gainera 
 Arabako Foru Aldundia

Kanpo estekak 
Arabako Lurralde Historikoaren Aldizkari Ofizialen (ALHAO)
Ekainaren 20ko 21/1988 Foru Araua, Gizarte Ongundearen Foru Erakundea sortzearena

Arabako Foru Aldundiaren erakunde autonomoak
Arabako Foru Aldundia